CELEX: 32021D1796
Language: bg
Date: 2021-09-28 00:00:00
Title: Решение (ЕС) 2021/1796 на Съвета от 28 септември 2021 година за позицията, която трябва да се заеме от името на Европейския съюз в рамките на Комисията, създадена с Конвенцията за защита на морската среда на Североизточния Атлантически океан във връзка с решение за създаване на защитената морска зона, обхващаща Северноатлантическото течение и морското възвишение Евланов (NACES MPA), и препоръка относно управлението на NACES MPA

12.10.2021   
               
               
                  BG
               
               
                  Официален вестник на Европейския съюз
               
               
                  L 361/46
               
            
         РЕШЕНИЕ (ЕС) 2021/1796 НА СЪВЕТА
         от 28 септември 2021 година
         за позицията, която трябва да се заеме от името на Европейския съюз в рамките на Комисията, създадена с Конвенцията за защита на морската среда на Североизточния Атлантически океан във връзка с решение за създаване на защитената морска зона, обхващаща Северноатлантическото течение и морското възвишение Евланов (NACES MPA), и препоръка относно управлението на NACES MPA
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 192, параграф 1 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Конвенцията за защита на морската среда на Североизточния Атлантически океан (1) (наричана по-нататък „Конвенцията“), по която Съюзът е договаряща страна, влезе в сила на 25 март 1998 г.
                  
               
                     (2)
                  
                  
                     Съгласно член 10, параграф 3 от Конвенцията комисията, създадена с член 10, параграф 1 от Конвенцията („Комисията OSPAR“), може да приема решения и препоръки в съответствие с член 13 от Конвенцията.
                  
               
                     (3)
                  
                  
                     По време на 24-тото си заседание на 1 октомври 2021 г. Комисията OSPAR следва да приеме решение за създаването на защитената морска зона, обхващаща Северноатлантическото течение и морското възвишение Евланов (NACES MPA), и препоръка относно управлението на NACES MPA.
                  
               
                     (4)
                  
                  
                     С предвиденото решение на Комисията OSPAR се създава NACES MPA и се определят нейните граници.
                  
               
                     (5)
                  
                  
                     Целта на предвидената препоръка на Комисията OSPAR е да се предоставят насоки за договарящите страни при техните действия и при приемането на мерки за постигане на целите за опазване, определени в приложението към препоръката.
                  
               
                     (6)
                  
                  
                     Тъй като съществува тясна връзка между двата предвидени акта на Комисията OSPAR, е целесъобразно двата акта да бъдат обхванати от една и съща позиция на Съюза.
                  
               
                     (7)
                  
                  
                     Предвидените актове се отнасят до опазването на околната среда, което е споделена компетентност между Съюза и неговите държави членки съгласно член 4, параграф 2, буква д) от ДФЕС. Предвидените актове не попадат в област, която до голяма степен е обхваната от правилата на Съюза относно това опазване. Cъюзът не възнамерява да се възползва от възможността да упражнява външната си компетентност по отношение на областите, обхванати от тези актове, спрямо които компетентността му все още не е упражнявана във вътрешен план.
                  
               
                     (8)
                  
                  
                     Целесъобразно е да се установи позицията, която трябва да се заеме от името на Съюза в рамките на Комисията OSPAR, тъй като решението, което тя ще приеме, ще бъде обвързващо за Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза на 24-тото заседание на Комисията OSPAR, е да се подкрепи приемането на решение за създаване на защитената морска зона, обхващаща Северноатлантическото течение и морското възвишение Евланов (NACES MPA), и препоръка относно управлението на NACES MPA.
         
         
            Член 2
            Отчитайки развитието на 24-тото заседание на Комисията OSPAR, представителите на Съюза могат по време на координационните заседания на място да договорят, в консултация с държавите членки, прецизиране на посочената в член 1 позиция без допълнително решение на Съвета.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 28 септември 2021 година.
            
               
                  За Съвета
               
               
                  Председател
               
               S. KUSTEC
            
         
         
            (1)  ОВ L 104, 3.4.1998 г., стр. 2.